proxectonos/corpus_dominio_legal_administrativo_tmp huggingface dataset:
RESOLUCIÓN do 30 de agosto de 2018 sobre ampliación dos prazos establecidos no artigo 22 da Resolución do 26 de decembro de 2017 pola que se establecen as bases reguladoras e se anuncia a convocatoria anticipada de subvencións para proxectos de enerxías renovables para o ano 2018, cofinanciadas co Fondo Europeo de Desenvolvemento Rexional no marco do programa operativo Feder Galicia 2014-2020 (Diario Oficial de Galicia número 21, do 30 de xaneiro de 2018).
Axencia Instituto Enerxético de Galicia — III. Outras disposicións — 11/09/2018

No
Diario Oficial de Galicia
número 122, do 27 de xuño de 2018, publicouse a Resolución do 19 de xuño de 2018 desta dirección pola que se dá publicidade da resolución pola que se conceden as subvencións, en réxime de concorrencia competitiva, a proxectos de enerxías renovables.
De acordo co disposto no artigo 22 das bases reguladoras das axudas, a data límite para executar o proxecto e presentar a documentación xustificativa dos investimentos será o 30 de setembro de 2018.
O artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
Doutra banda, remítese ao disposto con carácter xeral no artigo 32 da Lei 39/2015, do 1 de outubro, do procedemento administrativo común das administracións públicas (LPACAP), no cal se indica que a ampliación se poderá acordar de oficio ou por instancia de parte antes do vencemento do prazo de que se trate e se as circunstancias así o aconsellan.
No presente procedemento de concesión de axudas estanse a rexistrar numerosas solicitudes de prórroga por parte dos beneficiarios, motivadas nas dificultades existentes para executar e xustificar os investimentos subvencionados na referida data límite, por cuestións de tramitación de autorizacións administrativas previas e de construción e a demora nas entregas de materiais por parte dos provedores. Ademais, non existe a posibilidade de causar prexuízos a terceiros.
Por todo o anterior, sobre a base dos requisitos e condicións previstos na normativa anteriormente citada,
Primeiro. Modificar a data límite que figura no artigo 22 das bases reguladoras para executar o proxecto e presentar a documentación xustificativa, ampliando o período de execución das actuacións que se subvencionan e o período para presentar a documentación xustificativa dos investimentos ata o 22 de outubro de 2018.
Segundo. Publicar esta resolución no
Diario Oficial de Galicia
e na páxina web da Axencia Instituto Enerxético de Galicia (www.inega.gal) para os efectos previstos nos artigos 44 e 45.3 da LPACAP.
Terceiro. De acordo co disposto no artigo 32.3 da LPACAP, contra este acordo non cabe recurso de ningún tipo.
Santiago de Compostela, 30 de agosto de 2018
ORDE do 30 de agosto de 2018 pola que se amplía o prazo de presentación da documentación xustificativa establecido na Orde do 27 de decembro de 2017, pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (IN541A).
Consellería de Economía, Emprego e Industria — III. Outras disposicións — 10/09/2018

O día 17 de xaneiro de 2018 publicouse no
Diario Oficial de Galicia
a Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (IN541A).
No artigo 22.1 das bases, establécese que os concellos beneficiarios terán ata o 31 de outubro de 2018 para presentar a documentación xustificativa da subvención. Tendo en conta a data de resolución das devanditas axudas, motivada polo longo proceso de avaliación e resolución, xunto á complexidade da execución dos proxectos, co fin de facer viables os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Ampliación do prazo de execución e xustificación
Amplíase ata o día 15 de novembro de 2018 (inclusive) o prazo para a execución e xustificación dos investimentos que foron obxecto de subvención ao abeiro da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (IN541A).
Disposición derradeira única.
Entrada en vigor
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 30 de agosto de 2018
RESOLUCIÓN do 10 de setembro de 2018 pola que se dá publicidade á resolución de concesión dos obradoiros á dixitalización Industria 4.0.
Instituto Galego de Promoción Económica — III. Outras disposicións — 14/09/2018

Mediante a Resolución do 21 de decembro de 2017 (DOG núm. 245, do 28 de decembro), publicáronse as bases reguladoras dos obradoiros do Igape á dixitalización Industria 4.0 e procedeuse á súa convocatoria, por trámite anticipado de gasto, en réxime de concorrencia competitiva.
As ditas bases establecen no seu artigo 12.6 que a resolución será obxecto de publicación no Diario Oficial de Galicia e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva do 6 de setembro de 2018 da convocatoria IG239.2 dos obradoiros do Igape á dixitalización Industria 4.0, no enderezo www.tramita.igape.es (epígrafe Consulta de resolucións definitivas, http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de dez (10) días naturais para que os interesados accedan á oficina virtual do Igape, no enderezo www.tramita.igape.es (epígrafe Consulta de resolucións definitivas, http://www.igape.es/gl/oficina-virtual/resolucions-definitivas), utilizando o seu NIF e o código IDE do expediente, para descargar a súa resolución individual. Transcorrido o devandito prazo desde a posta á disposición da resolución individual sen que se acceda ao seu contido entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao do acceso á resolución individual, ou a partir do día en que se puxo á súa disposición no caso de non acceder ao seu contido. Non obstante, previamente poderá interpoñer recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao do acceso á resolución individual, ou a partir do día en que se puxo á súa disposición no caso de non acceder ao seu contido.
Santiago de Compostela, 10 de setembro de 2018
RESOLUCIÓN do 11 de setembro de 2018 pola que se dá publicidade da resolución de concesión do Programa de adquisición de competencias profesionais en materia de internacionalización empresarial.
Instituto Galego de Promoción Económica — III. Outras disposicións — 14/09/2018

Mediante a Resolución do 13 de abril de 2018 (DOG nº 80, do 25 de abril) publicáronse as bases reguladoras do Programa de adquisición de competencias profesionais en materia de internacionalización empresarial e procedeuse á súa convocatoria para o ano 2018 en réxime de concorrencia competitiva.
As ditas bases establecen no seu artigo 9.7 que a resolución será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva de data 5 de setembro de 2018 de concesión do Programa de adquisición de competencias profesionais en materia de internacionalización, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A resolución do 5 de setembro de 2018 esgota a vía administrativa e contra ela poderá interporse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpor un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 11 de setembro de 2018
RESOLUCIÓN do 12 de setembro de 2018, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2018 para o persoal ao servizo da Administración de xustiza con destino na Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/09/2018

De conformidade co establecido no punto 4 da Resolución do 15 de xuño de 2018, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2018 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes provisionais das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión provisional da súa solicitude realizarase a través da OPAX, co seu certificado dixital recoñecido ou co usuario e contrasinal.
Segundo. As persoas interesadas terán un prazo de dez días hábiles contados desde o día seguinte ao da publicación da presente resolución no Diario Oficial de Galicia para formularen as reclamacións que consideren oportunas e emendar os defectos da exclusión provisional.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 12 de setembro de 2018
RESOLUCIÓN do 12 de setembro de 2018 pola que se dá publicidade aos convenios de colaboración subscritos no segundo cuadrimestre do ano 2018.
Axencia Galega de Innovación — III. Outras disposicións — 21/09/2018

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de maio, xuño, xullo e agosto do ano 2018, que se incorpora como anexo a esta resolución.
Santiago de Compostela, 12 de setembro de 2018
RESOLUCIÓN do 3 de setembro de 2018, da Xefatura Territorial de Ourense, pola que se procede á publicación das subvencións concedidas ao abeiro da Resolución do 5 de decembro de 2017, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2018 (Diario Oficial de Galicia número 5, do 8 de xaneiro de 2018).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/09/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 5 de decembro de 2017, da Secretaría Xeral da Igualdade, con expresión da convocatoria, do programa e crédito orzamentario, da entidade beneficiaria, da contía e da finalidade.
Mediante a Resolución do 5 de decembro de 2017, da Secretaría Xeral da Igualdade, establecéronse as bases reguladoras e a convocatoria para o ano 2018 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e das súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de sesenta e cinco mil cento corenta e dous euros con corenta e cinco centimos (65.142,45 €), que se imputan á aplicación orzamentaria 05.11.313B.480.0, código de proxecto 2016 00020 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
Ourense, 3 de setembro de 2018
RESOLUCIÓN do 3 de setembro de 2018, da Xefatura Territorial de Pontevedra, pola que se procede á publicación das subvencións concedidas ao abeiro da Resolución do 5 de decembro de 2017, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2018 (Diario Oficial de Galicia número 5, do 8 de xaneiro de 2018).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/09/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 5 de decembro de 2017, da Secretaría Xeral da Igualdade, con expresión da convocatoria, do programa e crédito orzamentario, da entidade beneficiaria, da contía e da finalidade.
Mediante a Resolución do 5 de decembro de 2017, da Secretaría Xeral da Igualdade, establecéronse as bases reguladoras e a convocatoria para o ano 2018 das axudas dirixidas as asociacións de mulleres e as súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e das súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de cincuenta e dous mil seiscentos vinte e cinco euros e sesenta céntimos (52.625,60 €), que se imputan á aplicación orzamentaria 05.11.313B.480.0, código de proxecto 2016 00020 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
Pontevedra, 3 de setembro de 2018
RESOLUCIÓN do 3 de setembro de 2018, da Xefatura Territorial de Lugo, pola que se procede á publicación das subvencións concedidas ao abeiro da Resolución do 5 de decembro de 2017, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2018 (Diario Oficial de Galicia número 5, do 8 de xaneiro de 2018).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/09/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 31 de marzo de 2017, da Secretaría Xeral da Igualdade, con expresión da convocatoria, do programa e crédito orzamentario, da entidade beneficiaria, da contía e da finalidade.
Mediante a Resolución do 5 de decembro de 2017, da Secretaría Xeral da Igualdade, establecéronse as bases reguladoras e a convocatoria para o ano 2018 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e das súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de dezaoito mil douscentos cincuenta euros e oitenta e oito céntimos (18.250,88 €), que se imputan á aplicación orzamentaria 05.11.313B.480.0, código de proxecto 2016 00020 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
Lugo, 3 de setembro de 2018
CORRECCIÓN DE ERROS. Orde do 16 de xullo de 2018 pola que se modifican as unidades e os postos de traballo docentes dos centros públicos dependentes desta consellería nos niveis de educación infantil, educación primaria e educación especial.
Consellería de Cultura, Educación e Ordenación Universitaria — III. Outras disposicións — 21/09/2018

Advertidos erros na orde que se cita, publicada no
Diario Oficial de Galicia
número 144, do 30 de xullo de 2018, cómpre efectuar as seguintes correccións dos seus anexos I e III.
Na páxina 35206, na liña das unidades do CEIP Plurilingüe de Sobrado-Nebra, do concello de Porto do Son, na columna de unidades de EP, debe figurar: «2»; na columna de unidades Total, debe figurar: «3». Na liña dos postos de traballo docentes, na columna de postos de EP, debe figurar: «0», na columna de postos Total, debe figurar: «4».
Na páxina 35209, na liña dos postos de traballo docentes do CEIP Plurilingüe da Pontenova, do concello da Pontenova, na columna de postos de OC, debe figurar: «0»; na columna de postos Total, debe figurar: «11».
Na páxina 35212, na liña dos postos de traballo docentes do CEIP Plurilingüe de Atios, do concello do Porriño, na columna de postos de ALC, debe figurar: «1»; na columna de postos de PTC, debe figurar: «0».
Na páxina 35212, na liña dos postos de traballo docentes do CEIP da Ribeira, do concello do Porriño, na columna de postos de OC, debe figurar: «1», na columna de postos de ALC, debe figurar: «1»; na columna de postos de PTC, debe figurar: «0», na columna de postos Total, debe figurar: «17».
Na páxina 35214, na liña dos postos de traballo docentes do CRA de Narón, do concello de Narón, na columna de postos de EI, debe figurar: «8»; na columna de postos Total, debe figurar: «16».
Na páxina 35214, na liña dos postos de traballo docentes do CRA A Picaraña, do concello de Ponteareas, na columna de postos de EI debe figurar «8»; na columna de postos Total, debe figurar: «14».
RESOLUCIÓN do 3 de setembro de 2018, da Xefatura Territorial da Coruña, pola que se procede á publicación das subvencións concedidas ao abeiro da Resolución do 5 de decembro de 2017, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2018 (Diario Oficial de Galicia número 5, do 8 de xaneiro de 2018).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/09/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 5 de decembro de 2017, da Secretaría Xeral da Igualdade, con expresión da convocatoria, do programa e crédito orzamentario, da entidade beneficiaria, da contía e da finalidade.
Mediante a Resolución do 5 de decembro de 2017, da Secretaría Xeral da Igualdade, establecéronse as bases reguladoras e a convocatoria para o ano 2018 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e das súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de corenta e tres mil trescentos noventa euros con once céntimos (43.390,11 €), que se imputan á aplicación orzamentaria 05.11.313B.480.0, código de proxecto 2016 00020 do orzamento vixente deste departamento.
Entidades beneficiarias da subvención e importe concedido a cada unha delas: véxase o anexo.
A Coruña, 3 de setembro de 2018
RESOLUCIÓN do 10 de setembro de 2018 pola que se dá publicidade aos convenios de colaboración subscritos no segundo cuadrimestre do ano 2018.
Instituto Galego da Vivenda e Solo — III. Outras disposicións — 24/09/2018

O artigo 15.2 da Lei 1/2016, do 18 de xaneiro, de transparencia e bo goberno impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo único. Darlle publicidade á relación dos convenios subscritos polo Instituto Galego da Vivenda e Solo no segundo cuadrimestre do ano 2018, que se incorpora como anexo a esta resolución.
Santiago de Compostela, 10 de setembro de 2018
Convenios de colaboración subscritos polo Instituto Galego da Vivenda e Solo no segundo cuadrimestre do ano 2018.
RESOLUCIÓN do 14 de setembro de 2018 pola que se convoca un curso selectivo de acceso á escala técnica, categoría de intendente dos corpos da policía local.
Academia Galega de Seguridade Pública — III. Outras disposicións — 24/09/2018

Dentro das actividades programadas para o ano 2018 e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso á categoría de intendente da policía local, conforme as seguintes bases:
Obxectivos:
Actualizar na normativa vixente e de aplicación directa no traballo policial ao alumnado.
Desenvolver a súa capacidade de liderado, coñecendo os recursos dispoñibles para levar a cabo unha dirección de equipos eficaz e motivadora.
Aumento da capacidade de comunicación.
Destinatarios/as:
Persoal dos corpos de policía local que superaron o proceso selectivo para a categoría de intendente principal, e que non tivesen realizado este curso.
Inscrición:
A inscrición dos/as participantes será totalmente gratuíta.
Prazas:
Sen límite.
Solicitudes:
1. Os concellos deberán remitir un escrito á Academia Galega de Seguridade Pública, solicitando a participación no curso da/s persoa/s que se atopen nesta situación, para efectuar a correspondente reserva de praza para a realización do devandito curso.
2. O prazo para a remisión de escritos rematará o día 4 de outubro de 2018.
Duración e contido:
O curso ten unha duración de 200 horas. Unha vez feita a selección do alumnado, a Agasp comunicaralle ao alumnado a data de inicio do curso e o seu horario.
Conforme o establecido no artigo 38.4 e 39.3 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, a Academia homologará ao alumnado os cursos realizados cuxo programa, duración e contido o permitan.
O contido deste curso versará sobre habilidades de mando, estratexias directivas, comunicación externa e protocolo, xestión administrativa, ademais da presentación dun proxecto directivo.
A presentación do proxecto directivo, realizarase o día 10 de decembro de 2018, as 12.00 horas.
Certificado:
A Agasp emitirá un informe ao concello correspondente certificando esta circunstancia, de xeito que se poida proceder ao nomeamento como funcionario de carreira e á toma de posesión como intendente do corpo de policía local.
Modificacións:
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 14 de setembro de 2018
RESOLUCIÓN do 12 de setembro de 2018, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no segundo cuadrimestre de 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 24/09/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2018, que se incorpora como anexo a esta resolución.
Santiago de Compostela, 12 de setembro de 2018
RESOLUCIÓN do 11 de setembro de 2018, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se determinan as datas, o lugar e os horarios de realización dos correspondentes exercicios.
Consellería de Infraestruturas e Vivenda — III. Outras disposicións — 24/09/2018

En sesión do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 25 de abril de 2018, da Dirección Xeral de Mobilidade (
Diario Oficial de Galicia
núm. 87, do 7 de maio), acordouse, de conformidade co disposto na base oitava da mencionada resolución:
Primeiro. As correspondentes probas terán lugar na Escola Galega de Administración Pública (EGAP), rúa de Madrid, 2-4, As Fontiñas, Santiago de Compostela.
Os ditos exercicios realizaranse na data e nos horarios que a seguir se indican:
– Mércores 17 de outubro de 2018.
Modalidade por estrada: certificado de conselleiro de seguridade ADR.
Obtención todas as clases: 15.30 horas.
Renovación todas as clases: 15.30 horas.
Obtención clase 1: 15.30 horas.
Renovación clase 1: 15.30 horas.
Obtención clase 2: 12.00 horas.
Renovación clase 2: 12.00 horas.
Obtención clase 3, 4.1, 4.2, 4.3, 5.1, 5.2, 6.1, 6.2, 8 e 9: 18.00 horas.
Renovación clase 3, 4.1, 4.2, 4.3, 5.1, 5.2, 6.1, 6.2, 8 e 9: 18.00 horas.
Renovación clase 7: 15.30 horas.
Obtención materias líquidas: 15.30 horas.
Renovación materias líquidas: 15.30 horas.
Modalidade por ferrocarril: certificado de conselleiro de seguridade RID.
Obtención todas as clases: 18.00 horas.
Renovación todas as clases: 18.00 horas.
Segundo. Para os efectos de proceder á realización dos correspondentes chamamentos, os aspirantes deberán presentarse ás probas 15 minutos antes do comezo de cada exercicio.
Terceiro. Os interesados serán convocados para cada exercicio en chamamento único, resultando excluído da súa realización quen non compareza.
Cuarto. Os aspirantes excluídos por non compareceren no momento do chamamento non terán dereito a que se lles devolvan os importes aboados en concepto de dereitos de exame.
Quinto. Os aspirantes terán que se presentar ás probas provistos do orixinal do seu documento nacional de identidade ou documento fidedigno acreditativo da súa identidade, a xuízo do tribunal. En caso contrario, non se permitirá o acceso ao recinto onde se realicen os exercicios. Tales aspirantes excluídos non terán dereito a que se lles devolvan os importes aboados en concepto de dereitos de exame.
Sexto. Os interesados deberán levar bolígrafo e, para a realización do suposto práctico, poderán ir provistos do ADR ou RID e de máquina calculadora sen memoria RAM.
Santiago de Compostela, 11 de setembro de 2018
RESOLUCIÓN do 3 de setembro de 2018 pola que se dá publicidade do convenio de colaboración entre a Consellería de Medio Ambiente e Ordenación do Territorio, a Axencia de Protección da Legalidade Urbanística e o Colexio Oficial de Arquitectos de Galicia no marco do Proxecto Terra.
Axencia de Protección da Legalidade Urbanística — III. Outras disposicións — 25/09/2018

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a este obriga,
Artigo único. Darlle publicidade ao convenio subscrito entre a Consellería de Medio Ambiente e Ordenación do Territorio, a Axencia de Protección da Legalidade Urbanística e o Colexio Oficial de Arquitectos de Galicia no marco do Proxecto Terra no primeiro cuadrimestre do ano 2018, que se incorpora como anexo a esta resolución.
Santiago de Compostela, 3 de setembro de 2018
ORDE do 19 de setembro de 2018 pola que se publica a ampliación de crédito da Orde do 16 de marzo de 2018 pola que se establecen as bases reguladoras e se procede á convocatoria pública de subvencións para a programación de accións formativas dirixidas ás persoas traballadoras desempregadas na Comunidade Autónoma de Galicia correspondente aos exercicios de 2018 e 2019 (código de procedemento TR301K).
Consellería de Economía, Emprego e Industria — III. Outras disposicións — 25/09/2018

A Orde do 16 de marzo de 2018 pola que se establecen as bases reguladoras e se procede á convocatoria pública de subvencións para a programación de accións formativas dirixidas ás persoas traballadoras desempregadas na Comunidade Autónoma de Galicia correspondente aos exercicios de 2018 e 2019 (código de procedemento TR301K), establece no seu artigo 37.1 parágrafo 3 que os créditos se poderán modificar nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento de subvencións de Galicia.
En consecuencia, ao existir remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo, cómpre ampliar o importe dos créditos destinados ás axudas que poderán ser concedidas ao abeiro da referida Orde do 16 de marzo de 2018, coa finalidade de ampliar a subvención ao maior número de beneficiarios posibles.
Por todo o exposto, no uso das facultades que me foron conferidas,
Artigo único
Amplíase o importe total dos créditos destinados ás axudas que se van conceder ao abeiro da Orde do 16 de marzo de 2018, nas seguintes contías e aplicación orzamentarias, con ampliacións de créditos de aplicacións do mesmo programa ou programas do mesmo servizo.
En cada unha das provincias galegas, a repartición dos anteditos importes da ampliación por aplicación orzamentaria e anualidade realizarase en función das seguintes porcentaxes, de tal xeito que se poida atender unha porcentaxe similar da demanda de accións formativas para persoas desempregadas en todo o territorio de Galicia.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 19 de setembro de 2018
RESOLUCIÓN do 13 de setembro de 2018, da Secretaría Xeral de Política Lingüística, pola que se adxudica unha bolsa de formación nun lectorado de lingua, literatura e cultura galegas, convocada mediante a Orde do 4 de maio de 2018 (ED110A).
Consellería de Cultura, Educación e Ordenación Universitaria — III. Outras disposicións — 25/09/2018

A Orde do 4 de maio de 2018 (DOG núm. 99, do 25 de maio) establece as bases e anuncia a convocatoria, en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade, de dúas bolsas de formación nos lectorados de lingua, literatura e cultura galegas nos centros de estudos galegos localizados noutras tantas universidades de fóra de Galicia.
Logo de ver a proposta de resolución definitiva de adxudicación das ditas bolsas de formación e a certificación, remitidas ambas pola subdirectora xeral de Política Lingüística en cumprimento do establecido no artigo 16.2 da antedita orde, acompañadas da acta da comisión de valoración constituída ao abeiro do artigo 15.5 da referida orde e da resolución definitiva de admitidos e excluídos, este secretario xeral, en uso das facultades que lle son expresamente delegadas en virtude da disposición adicional única da Orde do 4 de maio de 2018,
Artigo 1
Adxudicar a bolsa de formación no lectorado de lingua, literatura e cultura galegas do centro de estudos galegos localizado na Universidade Sorbonne Nouvelle (París), coas condicións establecidas na orde da convocatoria e polo período que se indica, á persoa relacionada no anexo.
Artigo 2
Deixar sen efecto a bolsa convocada na Universidade de São Paulo (São Paulo) debido á denuncia do convenio por parte da universidade.
Artigo 3
Contra esta resolución, que pon fin á vía administrativa, os/as interesados/as poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente recurso contencioso-administrativo ante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 13 de setembro de 2018
RESOLUCIÓN do 17 de setembro de 2018, da Secretaría Xeral da Emigración, pola que se amplían os prazos de presentación de solicitudes e de xustificación da Resolución do 21 de marzo de 2018, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/09/2018

Mediante a Resolución do 21 de marzo de 2018 (DOG núm. 66, do 5 de abril), se aprobáronse as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e procedeuse á súa convocatoria para o ano 2018.
De conformidade co establecido no artigo 8 da dita resolución, o prazo para a presentación de solicitudes remata o día 28 de setembro de 2018.
Pola súa parte, no artigo 17 establécese que o prazo de xustificación da actividade subvencionada finaliza o día 31 de outubro de 2018 incluído.
Próximo a rematar o prazo de presentación de solicitudes, e á vista das solicitudes presentadas, esta secretaría xeral considera conveniente ampliar o prazo de presentación de solicitudes e, consecuentemente, o prazo de xustificación das subvencións solicitadas conforme o novo prazo.
En consecuencia, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
Artigo 1. Ampliación do prazo de presentación de solicitudes
Ampliar ata o 31 de outubro de 2018, incluído, o prazo de presentación de solicitudes previsto no artigo 8 da Resolución do 21 de marzo de 2018 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2018.
Artigo 2. Ampliación do prazo de xustificación
Ampliar ata o 30 de novembro de 2018, incluído, o prazo de xustificación previsto no artigo 17 da dita resolución.
Disposición derradeira
Esta resolución entrará en vigor o día da súa publicación no Diario Oficial de Galicia.
Santiago de Compostela, 17 de setembro de 2018
RESOLUCIÓN do 12 de setembro de 2018 pola que se substitúe unha persoa vogal da Comisión Consultiva Tripartita da Inspección de Traballo e Seguridade Social.
Consellería de Economía, Emprego e Industria — II. Autoridades e persoal — 26/09/2018

A Orde do 21 de febreiro de 2008 (DOG nº 45, do 4 de marzo), pola que se crea a Comisión Consultiva Tripartita da Inspección de Traballo e Seguridade Social, establece no seu artigo 1 a creación da dita comisión como órgano colexiado asesor da Comisión Territorial da Inspección de Traballo e Seguridade Social da Comunidade Autónoma de Galicia.
Concretamente no seu artigo 2 establécense a composición e o procedemento de designación das persoas membros da Comisión Consultiva Tripartita da Inspección de Traballo e Seguridade Social.
Producidos cambios na organización empresarial Confederación de Empresarios de Galicia-CEG, e conforme o previsto no artigo 2.4 da devandita orde, realizouse a proposta de nomeamento da persoa suplente por parte da antedita organización empresarial.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Substitución de vogal
1. Nomear como vogal suplente da Comisión Consultiva Tripartita da Inspección de Traballo e Seguridade Social de Galicia, por proposta da organización empresarial, a persoa que se relaciona a continuación:
Por proposta da Confederación de Empresarios de Galicia (CEG):
En calidade de suplente:
a) Disponse o cesamento de Ricardo Sánchez Vizoso.
b) Disponse o nomeamento de Héctor Torres Laguna.
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de setembro de 2018
EXTRACTO da Resolución do 17 de setembro de 2018, da Secretaría Xeral da Emigración, pola que se amplían os prazos de presentación de solicitudes e de xustificación da Resolución do 21 de  marzo de 2018, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/09/2018

BDNS (Identif.): 392281.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Prazo de presentación de solicitudes
Amplíase ata o 31 de outubro de 2018, incluído, o prazo de presentación de solicitudes previsto no artigo 8 da Resolución do 21 de marzo de 2018 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2018.
Segundo. Prazo de xustificación
Amplíase ata o 30 de novembro de 2018, incluído, o prazo de xustificación previsto no artigo 17 da referida resolución.
Santiago de Compostela, 17 de setembro de 2018
ORDE do 12 de setembro de 2018 pola que se substitúe unha persoa vogal do Consello Galego de Seguridade e Saúde Laboral.
Consellería de Economía, Emprego e Industria — II. Autoridades e persoal — 26/09/2018

A Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral, regula no seu artigo 16 a composición e o procedemento de nomeamento das persoas vogais do Consello Galego de Seguridade e Saúde Laboral.
Conforme o previsto na devandita lei, realizouse proposta de designación e de cesamento por parte da Confederación de Empresarios de Galicia (CEG) dunha persoa vogal integrante do Consello Galego de Seguridade e Saúde Laboral.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Substitución de vogal
Por proposta da Confederación de Empresarios de Galicia (CEG):
En calidade de titular:
a) Disponse o cesamento de Mario Cardama Barrientos.
b) Disponse o nomeamento de Ramón Sancho Piñeiro.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de setembro de 2018
RESOLUCIÓN do 11 de setembro de 2018 pola que se dá publicidade a unha encomenda de xestión, para os anos 2018 e 2019, á Empresa de Transformación Agraria, S.A., SME, MP (Tragsa), cofinanciada polo Fondo Europeo de Desenvolvemento Rexional nunha porcentaxe máxima do 80 % no marco do programa operativo Feder Galicia 2014-2020. Eixe 06, prioridade de investimento 06.04, obxectivo específico 06.04.01.
Consellería de Medio Ambiente e Ordenación do Territorio — III. Outras disposicións — 26/09/2018

Encomenda de xestión relativa ás obras de recuperación, restauración, adecuación e limpeza de puntos de vertedura incontrolada en diferentes concellos de Galicia, para os anos 2018 e 2019, cofinanciada polo Fondo Europeo de Desenvolvemento Rexional nunha porcentaxe máxima do 80% no marco do programa operativo Feder Galicia 2014-2020. Eixe 06, prioridade de investimento 06.04, obxectivo específico 06.04.01.
– Actividade. Execución das obras de recuperación, restauración, adecuación e limpeza de puntos de vertedura incontrolada en diferentes concellos de Galicia. Os traballos encomendados consisten en actuacións de clasificación dos residuos para a súa reciclaxe ou valorización no perfilado e acondicionamento dos residuos inertes e na revexetación mediante o estendido de terra vexetal e da semente con especies pratenses. Inclúese o levantamento GPS do punto de vertedura incontrolada, reportaxe fotográfica anterior e posterior á execución e a elaboración e redacción de informes.
– Natureza e alcance da xestión encomendada. Esta encomenda ten natureza intersubxetiva, ao ter a Empresa de Transformación Agraria, S.A., S.M.E., M.P. (Tragsa) a consideración de medio propio instrumental da Administración, segundo o establecido na disposición adicional vixésimo cuarta da Lei 9/2017, do 8 de novembro, de contratos do sector público, pola que se transpoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia. Os traballos encargados comenzarán o día seguinte a aquel en que a Dirección Xeral de Calidade Ambiental e Cambio Climático, a través da persoa designada pola Dirección Xeral de Calidade Ambiental e Cambio Climático como coordinadora da encarga, dea orde de inicio dos traballos, que deberán finalizar, como data límite, o 31 de decembro de 2019.
– Modalidade de financiamento. Esta proposta tramítase con cargo aos orzamentos da Comunidade Autónoma de Galicia para os anos 2018 e 2019, aplicación orzamentaria 07.02.541D.601.1. Financiarase nun 80 %, a través do Fondo Europeo de Desenvolvemento Rexional, no marco do programa operativo Feder Galicia 2014-2020. Eixe 06, prioridade de investimento 06.04, obxectivo específico 06.04.01.
Santiago de Compostela, 11 de setembro de 2018